Diari Oficial de la Generalitat Valenciana


Sumari del DOGV 2578, del 05-09-1995 (1995/835975)

RESOLUCIÓ de 3 d'agost de 1995, del Rectorat de la Universitat de València per la qual convoca a concurs públic una plaça de becari d'investigació en el departament de Biologia Animal.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   2578

Data del DOGV
:   05-09-1995

Secció del DOGV
:   AUTORITATS I PERSONAL

Número del document
:   1995/835975


Data del document
:   03-08-1995

Organisme emissor
:   Universitat de València

Tipus de document
:   Resolució

RESOLUCIó de 3 d'agost de 1995, del Rectorat de la Universitat de València per la qual convoca a concurs públic una plaça de becari d'investigació en el departament de Biologia Animal.   
Aquest Rectorat, fent ús de les competències que li atribueix l'article 4t de l'O.M. de 27 de març de 1986 i segons el que estableixen els estatuts d'aquesta Universitat, convoca a concurs públic una plaça de becari d'investigació, d'acord amb les següents  
Bases de la convocatòria  
1. Títol del projecte: «Valoració i seguiment de la qualitat de les aigües del Parc Natural de l'Albufera», dirigit pel professor Enrique Andreu Moliner, del departament de Biologia Animal de la Facultat de Ciències Biològiques.  
2. Nombre de places: 1  
3. Perfil de la beca  
3.1 Requisits:  
3.1.1 Títol de llicenciat en CC. Biològiques o en Farmàcia.  
3.1.2 Alumne de tercer cicle (o compromís de matricular-s'hi).   
3.2 Mèrits a valorar  
3.2.1 Experiència en tècniques biològiques retrospectives (biomonitoring) per a l'avaluació del risc de contaminació aquàtica.  
3.2.2 Experiència en l'aplicació del BBI per a avaluar la qualitat de les aigües.   
3.2.3 Experiència en metodologies d'anàlisi físico-química d'aigües continentals, inclosos els aspectes de la presa de mostres i el seu processament. Amb equip de camp i laboratori.  
3.3 Objectius de la beca: realització de tècniques biològiques per a l'avaluació del risc de contaminació aquàtica aplicant coneixements sobre eutrofització i microbiologia d'ecosistemes aquàtics, en camp i laboratori.  
3.4 Condicions de la beca  
3.4.1 Durada: 1 any prorrogable.   
3.4.2 Dotació: 159.000 PTA/mes brutes.  
3.4.3 Incompatibilitat amb qualsevol altra beca o ajuda finançada amb fons públics o privats, així com amb qualssevol sous o salaris, excepte els contractes derivats de l'aplicació de l'article 11 de la Llei de Reforma Universitària (Lley 11/1983, de 25 d'agost).  
3.4.4 Aquesta beca no estableix relació laboral ni contractual amb la Universitat de València ni compromís quant a la posterior incorporació a la plantilla de la Universitat.  
3.4.5 La presentació de sol.licitud per a la concessió de la beca implicarà la total acceptació de les bases d'aquesta convocatòria per part del sol.licitant.   
4. Documentació: certificat acadèmic detallat i currículum amb fotocòpia que justifique l'adequació al perfil proposat i els mèrits aportats.  
5. Termini de presentació de sol.licituds: les sol.licituds s'hauran de presentar en el Registre General de la Universitat de València, durant els 15 dies hàbils següents a la data de publicació d'aquesta convocatòria, adreçades al vice-rector d'Investigació, comptats des del dia 1 de setembre.  
6. Procediment de selecció: la Permanent de la Comissió de Investigació avaluarà les sol.licitus, segons el Reglament per a la Selecció de Becaris d'Investigació de la Universitat de València a càrrec de Projectes d'Investigació, aprovat per la Junta de Govern d'aquesta Universitat el 28 de maig de 1993. Les decisions de caràcter científic no podran ser recorregudes.  
7. Informació: per a qualsevol informació sobre requisits i documentació, cal adreçcar-se al Negociat d'Investigació de la Universitat de València.  
Contra aquesta resolució, que posa fi a la fia administrativa, es podrà presentar un recurs contenciós administratiu davant el Tribunal Superior de Justicia de la Comunitat Valenciana, prèvia comunicació a la Universitat Valenciana, segons estableix l'article 110.3 de la Llei 30/1992, de Règim Jurídic de les Administracions Públiques i del Procediment Administratiu Comú, en el termini de dos mesos comptats a partir de l'endemà de la data de la seua publicació.  
València, 3 d'agost de 1995.- El Vice-rector d'Investigació: Juli Peretó Magraner.